
Seinen  theuersten  Eltern 

und  seinem 

geliebten  Brnder  Hermanu , 

■  '  .  •  •  v  -  ■  -  i  •'  •-  '■  "  : 

wldmet  I 

asen  Erstlings v er  such,  ais  Beweis  seiner  unbegranzte d 

lilebc  und  Dankbarkeit 

filr  nnzdhlige  W ohlthaten 

Am  Endc  meinerLaufbaJhn  ge- 
biethet  mir,  zur  Erreichung  der 
inedicinischen  und  chirurgischen 
Doctorswtirde  ,  das  akademische 
Gesetz,  eine  Abhandlung  iiber 
einen  Gegenstand  aus  dem  uner- 
messlichen  Reiche  unserer  Wis- 
senschaft  zu  halten.  Ich  wahlte 
mir  den  Brechweinstein ,  ais  ei¬ 
nen  dazu  noch  nicht  so  hauflg 
beniitzten  Stoff. 

Da  sich  nun  hierbei  auch  die 
gewunschte  Gelegenheit  darbie- 


thet,  Ihnen,  theuerste  Eltern  und 
Dir,  geliebter  Bruder  Hermann , 
meinen  innigsten  Bank  offentlich 
bezeigen  zu  konnen ,  so  ergreife 
ich  selbe  mitFreuden,  um  anf  dem 
Altare  der  kindlichen  und  brlider- 
lichen  Liebe,  dieses  kleine  Werk- 
chen  filr  die  mir  stets  mit  grossen 
Opfern  erwiesenen  Wohlthaten, 
ohne  welche  mir  die  Erreichung 
meines  Zieles,  Menschenleben  zu 
erhalten  ,  nie  moglich  gewesen 
wiire,  darzubringen. 

Der  Verfasser. 

Denominatio 


Tartarus  emeticus  (nomen  usitatissimum.) 

—  stibiatus  (pharm.  austriacae.) 

—  antimoniatus  (medicorum  veterum). 
Kali  tartricum  stibiatum  (pharm.  Borrussorum). 

Synonima  hinc  inde  adhuc  usitata. 

Tartris  antimonii  —  Antimonium  tartarisa- 
tum.  — 

Tartarus  lixivae  stibiatus  —  Tartras  Kalico 
stibicus  —  Kali  stibiosum  tartaricum  —  Kali  tar- 
taricum  stibiatum  oxydulatum  —  Tartras^  oxyduli 
stibii  et  potassae.  —  Acidum  tartari  alcali  vegeta¬ 
bili  et  regulo  antimonii  saturatum.  — 

©recfytt>etnjtein. 

©ptefl glcmjwemjtatt  f  — *  33red)falj  . —  ©flfefc 
8lan$dlttge$  n?etn(tetnfaure§  Kali  —  faureS  wetnjtcin- 
faureS  Kali  —  Antimonoxydul  —  2BdttfctUVe$  Anti- 
monkali  —  ©ptef^knjkalitartrat.  .  —  ©ptejfoknj* 
ttmnfatj  —  S5rec^tt)etnfa^  —  Antimonialwernjtem.  •— 

Gallis :  Tartrate  acide  de  Potasse  ei  d’An- 
timonie. 

Anglis :  Tartarized  Antimony  —  Emetic, 
Tartar.  Cujus  praeparati  primam  mentio¬ 
nem  factam  invenimus  in  thesauro  et  armentario 
medico  chimico  Adriani  Mynsichtii» 


2 


Parandi  methodus. 

Variis  stibii  praeparatis  ad  salem  huncce  ob¬ 
tinendum  cbimici  uti  solent :  nunc  vitrum  antimo- 
nii,  nunc  cineres  antimonii,  nunc  pulverem  AI- 
garothi  seligendo ,  quibuscum  cremorem  tartari 
nunc  digestioni,  nunc  coctioni,  crystaliisationi  et 
evaporationi  ad  siccitatem  usque  committunt.  Phar- 
macopoea  austriaca  crocum  antimonii  i.  e.  oxydu- 
lum  stibii  sulfuratum  fuscum,  praescribit,  quod  et 
levioribus  sumptibus  obtinendum ,  et  adulterationi 
minus  obnoxium  est. 

Ex  tot  parandi  methodis,  duas  nonnisi  prae¬ 
cipuas  et  frequentissime  adhibitas  hic  exponere 
opellae  spatium  mihi  permittit*  — 

A.  Secundum  pharmacopoeam  Borussicam  re¬ 
cens  editam: 

Rcp.  Stibii  oxidati  grisei 

Tartari  depurati  in  pulverem 
subtilem  redacti, 

Aquae  destillatae  ^  partes  aequales,  miscentur 
in  vase  porcellaneo,  massa  pultacea  digerat  per 
horam  calore,  versus  finem  ad  IIO°R.  adaucto,  do¬ 
nec  pars  hujus  pultis  acpiae  bullienti  commissa  ad 
remanentiam  pauxilli  nonnisi  calcis  tartricae  solva¬ 
tur  ;  adfundatur  nunc  quinduplum  aquae  destilla¬ 
tae  fervidae,  liquor  calide  filtratus,  in  loco  frigido 
crystaliisationi  traditur.  - —  Liquor  a  crystallis  de¬ 
lusus  evaporando  in  crystallos  cogitur,  in  quo  eous- 
que  continuandum,  donec  nullae  amplius  formentur 
crystalli  decolores,  quae  collectae  et  in  pulverem 
tritae  in  15  partibus  aquae  destillatae  frigidae  sol¬ 
vantur.  • —  Liquor  filtratus  denuo  redigatur  in  cry¬ 
stallos,  quarum  albidiores  in  pulverem  subtilissi¬ 
mum  tritae  in  vase  bene  clauso  caute  serventur.  — 

B.  Pharrnacopoea  ausiriaca  1820.  sequen¬ 
tem  parandi  methodum  proponit : 

Rcp.  Oxyduli  stibii  sulfurati  fusci 

Tartratis  lixivae  aciduli  in  pulverem 
subtilem  triti 
^  uncias  octo. 

Aquae  destillatae  fervidae  libras  duodecim, 
stent  in  vase  vitreo  vel  porceilaneo  per  tres  dies 
saepius  agitando  spatula  lignea  dein  ebulliant  per 
mediam  horam.  Liquor  filtratus  repetita  evapo¬ 
ratione  et  refrigeratione  in  crystallos  redigatur, 
donec  nullae  amplius  formentur.  Crystalli  omnes 
ita  collectae  et  siccatae  denuo  solvantur  in  suffici¬ 
ente  quantitate  aquae  destillatae  et  restituantur 
repetita  evaporatione  et  refrigeratione,  tandem 
simul  in  mortario  vitreo  terantur  in  pulverem 
aequabilem,  qui  servetur. 

CautcSae  In  jiarand®# 

Ut  praeparatum  purum  procedat  ,  sequentia 
sunt  observanda : 

1*  Partes  ingredientes  admutuum  earum  con¬ 
tactum  augendum  ,  in  pulverem  subtilissimum  an¬ 
tea  conterendae,  ea  nonnisi  aquae  quantitate  mis¬ 
ceantur,  ut  plus  inde  exsurgat  tenuis,  quae  tempo¬ 
re  debito  sub  frequenti  agitatione  digestioni  relicta, 
posthac  autem  aqua  diluta,  coctioni  eousque  tra¬ 
ditur,  donec  pars  liquoris  experimenti  causa  exemta 
cum  12  —  14  partibus  aquae  frigidae  commixta  , 

non  amplius  turbetur. 

2.  Vasa  metallica,  uti  stannea,  aut  ferrea, 
vitentur,  quae  partem  antimonii  praecipitarent, 
metallum,  quo  ipsa  constituuntur  pro  paite  cre¬ 
mori  tartari  jungentia  5  —  adhibeantur  ideo  ad  di¬ 
gerendum  —  filtrandum  —  evaporandum  nonnisi 
vasa  vitrea,  porceilanea  vel  terrea.  — 

3)  Ut  salis  crystallisatio  sub  filtratione  retine¬ 
atur,  et  liquor  facilius  fdtrari,  nec  non  calx  tartrica 
l*o  melius  separari  possit,  liquorem  antea  2  ant  vi 
partibus  aquae  destillatae  fervidae  diluere  conducit* 

4)  Residuum,  antequam  evaporetur,  per  ali¬ 
quod  tempus,  quieti  committatur,  ut  quod  forma¬ 
tum  est,  Kermes  minerale  una  cum  calce  tartrica 
praecipitetur,  evaporatio  autem  postea  sub  leni  ca* 
tore  contingat. 

5)  Dein  infdtro  coctioni  aut  reiteratae  edulca- 
tioni  cum  aqua  destillata  fervida  committi  potest* 

6)  Si  praeparatum  stibii  ad  operationem  adbi¬ 
bitum  ferro  inquinatum  fuit,  crystalli  flavo  calore 
tinguntur,  unde  liberari  possunt,  bas  in  15  parti¬ 
bus,  aquae  destillatae  fervidae  solvendo  et  solutio¬ 
nem  per  aliquod  tempus  quieti  tradendo,  —  sub 
qua  oxydum  ferri  tartricum  praecipitatur,  liquor 
residuus  dein  defundatur,  et  si  necesse  foret,  con- 
centratur  et  fiilratus  loco  frigido  ad  crystallisatio- 
nem  committatur,  lixivium  remanens  abjiciendo* 

?)  Crystallisatio  eousque  continuetur,  donec 
nullae  amplius  crystalli  decolores  emergant,  lixi¬ 
vium  deinde  defunditur,  sal  vero  omnis,  qui  obti¬ 
netur,  terendo  in  pulverem  aquabiiem  redigitur, 
quum  cxperentia  constat,  primas,  quae  per  eva¬ 
porationem  obtinentur,  crystallos,  majorem  con¬ 
tinere  oxydi  Antimonii  rationem,  quam  ultimas. 

Theoria. 

Oxidulum  stibii  cremori  tartari  rationem  acidi 
alteram  detrahens  in  oxydulum  stibii  tartricum 
mutatur,  quod  cum  lixiva  tartrica  congrediens , 
salem  constituit,  de  quo  agimus.  Sed  quum  cro¬ 
cus  Antimonii  praeter  oxydum  metalli  etiam  sti¬ 
bium  sulfuratum  adhuc  contineat  * —  concurrente 


calore  et  lixiva  tartrica  Kermes  formatur  mine¬ 
rale  ,  quod  in  lixivio  calido  solutum  tenetur,  re¬ 
frigerationem  autem  inde  separatur ,  quare  cau¬ 
tela  Nr.  5.  non  negligenda. 

Verum  sin  et  purissimum  oxydum  antimonii 
ad  parandum  tartarum  emeticum  adhibetur,  non 
raro  aliquid  calcis  tartricae  separatur,  et  remanet 
conspicua  quantitas  lixivii  in  crystallos  non  am¬ 
plius  redigendi,  quod  constat  ex  tartrate  lixivae, 
calcis  ,  aluminae  ,  siliciae  ,  cremore  tartari  etc. 


Proprietates  physicae  et  dyna- 

nticae. 

Tartarus  emeticus  sal  triplex  est,  ex  acido 
tartrico,  lixiva  et  oxydo  stibii  imperfecto  constans, 
cujus  partes  constitutivae  in  100  sequentes  sunt,: 
Secundum  Thenard : 

..  ..00  J  =32  metalli 

oxydi antimonii 3u-i~  j  =  6oxygen.  seomdJW. 

acidi  tartrici  38 
Kali  16 
Aqua  8 
Deperditi  4 

hinc  formula  sequens  statui  potest:  0,  l6  K.-f- 0, 38 

5  6  -}-  0, 34  T  -f-  0,  08  Aq» 
Secundum  Wallquist:  Oxydii  stibii  42,  QQ 

Accidi  tartrici  38, 6l 
Kali  -  -  -  13,26 
Aquae  -  -  5,  14 

Secundum  Peschier  tartarus  stibiatus  pharma- 
copocae  Borussicae  ex  partibus  77  tartari  emetici 

23  calcis  tartricae 

componitur. 

Nondum  hucusque  evictum  est,  qua  ratione 
partes  istae  constitutivae  conjunctae  sint.  Ut  pturi- 

mum  tartarum  emeticum  qua  connubium  lixivae 
tartricae  et  oxydi  Antimonii  tartrici  considerant, 
quum  vero  acida  (excepto  tartrico)  nullum  cre¬ 
morem  tartari  inde  praecipitent  uti  ex  tartrate  lixi¬ 
vae  solent,  vero  similior  nobis  videtur  sententia  1). 
Geiger,  qui  tartarum  emeticum  ex  oxydo  stibii 
tartrico  et  oxydo  stibii  Kali  nupto ,  componi  cre¬ 
dit,  experientia  ductus,  quod  oxydum  stibii  versus 

Alcalia  acidi  vices  agat.  (Raab)*  .. 

Tartarus  emeticus  crystallos  format  Tetrae- 
dras  regulares ,  aut  octaedras  oblongas  aut  pyra¬ 
mides  trigonas,  parvas,  pellucidas,  decolores,  soh- 
das ,  iutoris  vitrei,  inodoras,  saporis  ab  initio  sub¬ 
dulcis,  postea  acerbi,  parum  metallici  (Tromms- 

dorff*)  #  , 

Aeri  expositae  pedetentim  fatiscunt,  et  splen¬ 
dore  privatae  faciem  porcellaneam  acquirunt ,  et 
amittendo  tandem  aquam  ,  crystallos  ingressam  m 
pulverem  dilabuntur  —  tritus  9  pulverem  exhibet 
tartarus  emeticus ,  album ,  nitoris  expertem ,  in 
aqua  destillata  facile  solvitur,  unicum  igitur  sistit 
pharmacon  inter  Antimonialia  in  aqua  solubile. T 
Aquae  frigidae  18  partibus  ,  fervidae  tantum  !,88 
adsolutionem  indiget ,  quin  tamen  liaec  ratio  con¬ 
stans  semper  habenda  sit*  monente  Saundero  eo 
facilius  solutioni  cedit ,  quo  magis  oxydo  Stibii  sa¬ 
turatus  est;  solutio  tartari  emetici  cartam  caeruleam 
semper  quidpiam  rutat.  —  Et  spiritus  vini  vi  sol¬ 
venti  non  resistit.  Ad  solutionem  Tartari  stibiati 
nonnisi  aqua  destillata  adhiberi  oportet  ,  quum 
aqua  fontis  salem  per  calcariam,  quam  liberum  se- 
cum  ducit,  decomponeret ,  aut  quod  pro  salute 
magis  timendum  ,  per  sodam  muriaticam,  qua  for¬ 
san  gaudet,  muriaie  stibii,  producere  posset.  Gas 
hydrogenio  sulfuratum,  ita  et  aqua  hydrothionica 
tartarum  emeticum  e  solutione,  qua  pulverem* 
praecipitant,  ex  aureo  rubrum,  si  parca  —  ex 
fusco  rubrum,  vero  si  prodiga  manu  adhibita  fuere* 

Ab  acido  sulfurico,  nitrico ,  muriatico,  oxalico 
et  aliis  pluribus,  ita  et  alcalibus,  ab  aqua  calcis  et 
barythae,  a  terris  absorbentibus,  a  plantarum  suc¬ 
cis,  praecipue  a  decoctis  lignorum,  radicum  et  cor¬ 
ticum  amarorum  et  adstringentium  e  gr.  Chinae, 
Tartarus  emeticus  decomponitur,  sedimentum  offe¬ 
rens  rubro  flavum  ex  oxydulo  stibii  et  materia  vege¬ 
tabili  compositum,  quod  vomitum  ciendi  facultate 
caret.  Quamobrem  tartarus  stibiatus  cum  materiis 
adductis  praescribi  nequit ;  ex  eadem  causa  sequis 
tur  etiam  infusum  gallarum  optimum  praebere  re¬ 
medium  reagens  ad  tartari  emetici  praesentiam  in 
solutione  quadam  investigandam. 

Inquinatio* 

Tartarus  emeticus  non  raro  peregrinis  inqui¬ 
natus  ,  vel  debita  partium  constituentium  ratione 
peccans  praeparatum  efficaciae  incertae,  imo  peri¬ 
culosae  nonnunquam  praebet ,  hinc  regulas  inqui¬ 
nationem  dilucidantes  carptim  hic  pertingere,  non 
pigebit. 

1*  Cupri  praesentiam  indicat  color  caeruleus 
liquoris  ,  si  pars  salis  suspecti  in  vase  porcel- 
laneo  usta ,  cum  ammonia  pura  liquida  dige¬ 
ritur* 

Praeterea  cuprum  detegitur ,  si  solutioni  satu¬ 
ratae  tartari  emetici,  filum  ferri  puri  immittitur, 
quod  cupro  metallico  praecipitato  obducitur* 

2.  Stanum,  sedimento  purpureo  cognoscitur, 
quod  aurum  in  aqua  regia  solutum  et  solutioni  tar¬ 
tari  stibiati  instillatum ,  producit* 

3.  Ferrum  crystallis  colorem,  uti  supra  memo¬ 
ratum  fuit,  largitur  flavum  ;  sed  et  solutio  earum 
a  lixiva  hydrocyanica  caerulescit,  —  a  tinctura 
gallorum  vero  obscuratur. 

4.  Calx  tartrica  sedimentum  format  in  solu¬ 
tione  leve ,  albumque  ,  quod  si  edulcatum  calefit, 


acidum  tartricum  pyrolignosum  evolvit,  carbonem 
relinquendo  ,  in  acido  muriatico  solubilem. 

5.  Lixivam  tartricam  sal  eo  jam  producit,  quod 
facile  humescat,  sed  ex  ejusdem  solutione  acidum 
aceticum  concentratum  etiam  cremorem  tartari 
praecipitat. 

6.  Lixiva  muriatica  nonnisi  tunc  inquinatur, 
si  pulvis  Algarothi  adhibitus  fuit ,  argento  nitrico 
detegenda. 

7.  Si  aeri  expositus  humescit,  aut  in  aqua  im¬ 
perfecte  solvitur,  nos  certiores  reddimur,  illum 
non  crystallisatione,  sed  evaporatione  liquoris  ad 
siccitatem  usque  protracta  procedisse,  hinc  non 
solum  lixivam  tartricam,  sed  et  reliqua  peregrina, 
stibii  praeparato  adhaerentia  (ferrum  inprimis) 
retinuisse. 

8.  Oxydi  stibii  rationem  justo  majorem  aut 
minorem  in  hocce  praeparato  contentam  ,  juxta 
adsertum  peritissimi  Hermbstaedt  optime  eruimus 
analysi  chimica  liquoris  ammonii  sulfurati  ope  in¬ 
stituenda  ,  quod  ex  solutione  tartari  emetici  An- 
timonium  sulfuratum  aurantiacum  sat  cito  praeci¬ 
pitat,  cujus  ratio  in  100  partibus,  53  esse  debet. 

Ratio  pliarmacodynamica  gene- 

ralls* 

Tartarus  emeticus  cum  organismo  vivo  ani¬ 
mali  congrediens,  effectibus,  quos  producit,  om¬ 
nes  fere  percurrit  gradus  reliquorum  stibii  prae¬ 
paratorum,  prouti  dosi  plus  vel  minus  concentrata 
adhibetur,  reliquis  antimonialibus  ,  quae  in  usum 
medicum  trahuntur,  in  eo  praecedendo,  quod  so¬ 
lutioni  facilius  cedens ,  effectus  majores  et  citius 
difundendos  in  lucem  prodeat ,  materiaro  organi¬ 
cam  vi  caustica  multo  mitiori  simul  adgrediens. 
Cum  vero  effectus  hujus  praeparati  ad  partes  orga¬ 
nismi  mundo  externo  patentes  potissimum  restrin* 

gantur  reliquorum  antimonialium  effectibus  citius 
quidem  emergunt,  sed  citius  iterum  evanescunt. 

Duplex  vero  instituitur  tartari  emetici  usus 
internus  scilicet  et  externus  ,  et  quidem  varia  ad¬ 
modum  dosi,  quibus  varia  phaenomenorum  imago 
determinatur,  ita  quidem,  ut  a  medici  manu  do- 
sim  tartari  emetici  dispensante  ,  dependeat  ,  an  sit 
remedium  solvens,  an  stimulans ,  an  emeticum  vel 
causticum.  Phaenomena  cuilibet  hujus  pharmaci 
rationi ,  qua  praescribitur ,  propria  fusius  nunc 
delineare  operam  navabo,  internam  illius  applica¬ 
tionem  concomitantia  primo  consideraturus. 

Dosi  minima  ad  Vs ,  V4  gr;  propinatus 

efficaciam  suam  manifestat  singulari  irritatione 
ventriculi  et  tractus  intestinalis,  unde  nausea,  dys- 
phoria  universalis  ,  ipsumque  animi  deliquium  non 
raro  ,  vel  saltem  eclysis  ei  analoga  exsurgunt, 
quae  turbae  etiamsi  transitoriae,  per  omnes  tamen 
fibras  et  nervos  in  universum  organismum  agunt. 
—  Mutationes,  quas  partes  internae  pari  tempore 
subeunt  ,  quamvis  cum  certitudine  determinari 
nequeant ,  magna  tamen  cum  probabilitate  suspi¬ 
cari  licet.  Brevi  enim  post  remedium  assumtum 
organorum  secretoriorum  incitationem  observa¬ 
mus  ,  quae  ab  initio  ad  membranam  mucosam  ven¬ 
triculi  et  intestinalis  tractus  partem  superiorem  re¬ 
stricta,  mox  ad  reliquum  huncce  canalem  et  orga¬ 
na  secretoria,  cum  eodem  canali  cohaerentia,  prae- 
pnmis  hepar  et  pancreas  transit*  Pedetentim  et 
omnes  tunicae  mueiparae  propagines  irritationis 
participes  fiunt,  unde  et  in  bronchiis  et  organis 
genitalibus  mucus  uberior ,  simulque  fluidior  se¬ 
cernitur  ad  indolem  serosam  magis  accedens.  Si¬ 
milis  effectus  et  in  cute  externa  in  conspectum  ve¬ 
nit ,  quae  transpiratione  vaporosa  promota,  mol¬ 
lis  madidaque  redditur;  quidpiam  serius  systema 
uropoeticum  functionis  expeditionis  impulsum  ex¬ 
peritur;  tandem  et  excretiones  alvinae,  dosibus 

quamquam  exiguis,  leniter  motae  saepe  apparent. 
Cum  secretionum  augmento  simul  et  augmentum 
resorptionis  incedit,  quod  in  organis  exterioribus, 
in  textu  celluloso  potissimum,  in  glandulis  et  va¬ 
sis  lymphaticis  ,  tandem  et  in  membranis  fibrosis 
et  textibus  analogis  ,  minus  quidem  conspicuum 
redditur;  hinc  secretionis  et  resorptionis  incitatio¬ 
nem  partes  organismi  superficiales  cum  rerum  na¬ 
tura  externa  commercium  sustinentes  prae  reli¬ 
quis  sequi  videmus, 

Processui  autem  plastico  tartarus  stibiatus  ini¬ 
micus  potius  invenitur,  usu  enim  diutius  protra¬ 
cto  digestionem  et  assimilationem  deprimendo,  nu- 
tritioniset  cohaesionis  organicae  languorem,  tandem 
gastricismum ,  ut  ita  dicam ,  artificialem  vel  mere 
dyscrasiam  inducit  specificam  ,  quae  in  eminente 
adfectione  tubi  intestinalis  cutis  externae  et  syste¬ 
matis  nervosi  radicare  abunde  testantur :  Lingua 
muco  albo  tecta,  appetitus  prostratus,  sensationes 
molestae  ,  imo  dolorificae  in  abdomine  ,  praesertim 
in  praecordiis  ,  nausea  ,  vomituritiones  ,  alvus  ir¬ 
regularis,  saepissime  diarrhoica,  cutis  externa  exan¬ 
thematibus  et  ulceribus  foedata  ,  systema  nervo¬ 
sum  debilitate  et  mobilitate  morbosa  laborans. 
Qnod  sanquinis  circulum  attinet,  tartarus  eme¬ 
ticus  id  sibi  proprium  habet,  qnod  effectus  suos 
absque  illius  incitatione  absolvat  ,  irritationem  sy¬ 
stematis  arteriosi  parum  nonnisi  et  reliquis  multo 
minus  reliquis  antimonialibus  hydrothionicis  ex¬ 
stimulat,  et  congestiones  ad  pulmones  rarius  cau- 
sans ,  proxime  accedit  mercurio  dulci  ,  remedio 
illi  antiphlogistico  praestanti. 

Phoenomenorum.  hucusque  expositorum  cater¬ 
vam  perpendendo,  convincimur,  tartari  emetici 
vires  primo  in  vitam  vegetativam  et  systema  gan- 
gliosum,  quod  huic  proxime  inservit,  dirigi  atque 
in  excitatione  utriusque,  effectum  hujus  remedii 

primarium  consistere.  Inter  vitam  vegetativam  vero 
et  animalem  altiorem ,  inter  systema  gangliorum 
et  cerebrale  nexus  intercedit  arctissimus,"  ita  ut 
unius  adfectio  ,  altero  intacto  remanente  cogitari 
nequeat  maxime  nexus  iste  sub  antagonismi  forma  in¬ 
ter  ventriculum,  qua  centrum  nervorum  abdomina¬ 
lium,  et  sensorium  commune  sensibus  apparet, 
et  vigentibus  inter  utrumque  antitbeseos  organicae 
legibus  vita  in  systemate  cerebrali ,  pari  passu  re¬ 
cedit  ,  quo  in  gangliorum  systemate  excitatur. 

Sub  aucta  tartari  stibiati  dosi  ,  major  nervo¬ 
rum  splanchnicorum  irritatio ,  phaenomenis  prio¬ 
ribus  omnibus  ad  altiorum  gradum  evectis  sese 
enunciat ,  et  sanguinis  torrente  ad  organa  interiora 
praeprimis  ventriculum  directo ,  cutis  externa  pal¬ 
lescit  et  friget,  labia  caerulescunt,  enascuntur  sen¬ 
sationes  molestae  in  praecordiis  ,  nausea  ,  anxie¬ 
tas  ,  sudor  frigidus,  deliquia  graviora  et  uberior 
salivae  excretio,  quibus  tandem  vomitus  succedit  ut 
plurimum  largus  sub  convulsione  magis  aut  minus 
valida  omnium  organorum  pectoris  et  abdominis  , 
sequentibus  vix  non  semper  aliquot  alvi  fluidioris 
ejectionibus;  rarius  observatur,  diarrhoea  vehe- 
mentiori  totum  effectum  absolvi. 

Sub  vomitu  autem  non  solum  in  ventriculo  con? 
tenta  eliminantur,  sed  etiam  ductus  varii  in  trac¬ 
tum  alimentarem  hiantes  emulgentur ,  atque  ex 
locis  remotis  humores  adliciti  evacuantur.  Simili 
ratione  in  bronchiis  quoque  muci  secretio  aucta  et 
ad  ejectionem  aptior  redditur,  imo  et  in  his  par¬ 
tibus  ,  similis  motus  sursum  tendens  et  expellens 
contingere  videtur ,  sub  quo  omnis  spastica  con¬ 
stricto  solvitur,  ita  ut  materiae  in  trachea  haeren¬ 
tes,  et  spasmo  retentae  expediantur  et  expellan¬ 
tur.  Effectus  idiopathicus  et  consensualis,  sub  eme¬ 
si  maxime  exsurgens  toti  systemati  nervoso  novum 
impulsum  sat  validum  et  novam  determinationern 
largitur. 

Tartarus  emeticus  manu  nimis  profliga  inge¬ 
stus  veram  producit  toxicationem  cum  tubi  gastro- 
enterici  inflammati  vestigiis. 

Phoenomena  autem  hujus  toxieationis  secun¬ 
dum  cel.  Orfila  sunt  sequentia  :  Sapor  acerbus  me¬ 
tallicus,  vomitus  frequens,  singultus  pertinax,  car- 
dialgia ,  sensus  ardoris  in  epigastrio,  dolores  co¬ 
lici,  abdomen  meteoristice  expansum ,  diarrhoea, 
animi  deliquia,  pulsus  fortes,  sed  parvi,  frequen¬ 
tes,  cutis  frigida,  nonnunquam  vero  intense  ca¬ 
lida,  dyspnoea,  vertigo,  conscientia  abolita,  con¬ 
vulsiones,  cum  articulorum  sensionibus  valde  do- 
lorilicis,  dysphagia  et  viribus  pedetentim  exhau¬ 
stis,  mors. 

In  cadaveribus  rimatis  invenerunt  substantiam 
pulmonum  alienatam  ,  nunc  hepati  ,  nunc  lieni 
aemulam,  vasa  tractus  intestinalis  a  cardia  usque 
ad  anum  sanguine  turgida  ,  maxime  tamen  ventri¬ 
culus ,  intestinum  duodenum,  et  rectum  phlogo- 
seos  initiantis  indicia  obtulerunt.  Consideratis  hu¬ 
cusque  effectibus,  quos  usus  tartari  emetici  inter¬ 
nus  producit,  restat,  ut  elfectus  consideremus, 
usum  illius  externum  sequentes. 

Et  sub  usu  externo  pharmacon  hocce  egregiam 
suam  virtutem  vindicat,  quae  autem  proprius  de¬ 
terminatur,  a  forma  plus  minusque  concentrata, 
qua  adplicatur,  et  utrum  solummodo  cutis  super¬ 
ficiei,  vel  sanguinis  circulo  ipsi  immediate  com¬ 
municetur* 

Solutio  aquosa  tartari  emetici,  cuti  externae 
adplicata  superficialem  modo  provocat  irritationem 
cutaneam,  quam  simplex  erythema,  resorptio  et 
defluidisatio  in  partibus  proxime  subjacentibus  le¬ 
viter  incitata,  sed  nulla  pustularum  eruptio  sequun¬ 
tur.  Volae  manus  aut  scrobiculo  cordis  infricata  et 
vomitum  et  diarrhoeam  produxisse  dicitur;  expe¬ 
rimenta  autem  repetita  effectum  huncce  admodum 
incertum  esse  docuerunt  (Gaitskell,  Bradiey,  Stru- 

ve,  Krimer).  —  Alii  (Hutschinson  etLettsom)  vo¬ 
la  manus  solutione  tartari  emetici  spongiae  ope 
saepius  humectata  iterumque  abstersa,  somnum 
profundum  provocare  contendunt.  Vomitus ,  qui 
solutiOnis  antimonialis  injectionem  in  venas ,  aut 
musculum  vulneratum  sequitur,  aeque  nonnisi  effec¬ 
tum  dubium  sistit. 

Efficaciam  longe  majorem  peculiaremque  tar- 
tarus  emeticus  adpiscitur,  si  in  unquenti  formam 
redactus,  cuti  infricatur.  Ab  initio  levis  irritatio 
vasorum  enascitur  ad  locum  adplicationis  restricta 
caloreque,  rubore  et  dolore  plus  minusveforti  esse 
enuncians,  quae  innunctione  continuata  in  dermati- 
tidem  superficialem  transit,  unde  pustutae  propul- 
lulant  halone  rubro  cinctae .  variolis  similes,  quae 
pedetentim  lymphae  proformi  replentur  post  ali¬ 
quot  dierum  spatium  iterum  exsiccandae.  Non- 
nunquam  pustulae  et  in  aliis  a  loco  adplicationis 
plagis  remotis  efflorescunt,  praecipue  in  genitali¬ 
bus  ,  quod  in  infantibus  cute  tenera  munitis  fre¬ 
quentius  observatur. 

Si  cutis  plaga  exanthemate  pustuloso  obsita 
ulterius  delibuitur  unquento  hocce,  ulcera  forman- 
tur  profunda,  qnam  fundo  impuro  lardaceo,  valde 
dolorifica,  quae  in  individuis  colliquatione  quadam 
detentis  ,  etiamsi  innunctio  per  aliquod  temporis 
spatium  suspensa  fuerit,  in  conspectum  veniunt. 

Tartarus  stibiatus  substantia  vulneri  animalis 
cujusdam  quod  caeteroquin  vomere  scit  impositus  , 
emesim  consuetim  quidem  non  vero  ubique  pro¬ 
ducit,  saepius  toxicationis  phaenomena  hanc  adpli- 
candi  rationem  secuta  visa  sunt :  uti  experimenta 
novissima  venenorum  in  corpus  animale  ab  H. 
Brodie. 

Tartari  emetici  vires  in  par  X.  nervorum  di¬ 
rigi  experimenta  a  Magendie  et  Orfila  instituta  sae- 
piusque  repetita  jam  dudum  extra  omnem  dubi¬ 
tationis  aleam  posuerunt,  nuperque  observatione 

in  canibus  facla  denuo  comprobabatur,  qmbus  so¬ 
lutio  trium  granorum  hujus  salis  mjecta  fuit,  quin 
vomitus  sequeretur ,  dum  nervorum  facultas  per¬ 
cipiendi  per  acidum  hydrocyamcum  prius  extincta 

Fuit*  (  f  •  •  • 

Similes  effectus  tartarus  emeticus  etiam  m  am- 

malibus  ordinum  alliorum  e.  gr*  in  canibus  exse¬ 
rit  in  quibus  aliquot  granorum  quantitatem  non 
excedens  ,  sanguinis  colorem  in  profunde  rubrum 
convertit,  sensibilitalem  valdopere  deprimit;  irri¬ 
tabilitati  vero  adeo  infensus  est ,  ut  dum  aesopha- 
go  ligatura  constrictio,  in  stomacbo  retinetur,  cor¬ 
dis  et  musculorum  languorem  et  cordis  tandem 
paralysim  adducat ,  quod  in  cadaveribus,  obruptio 
pulmonum  et  substantiae  corticalis  m  cerebro, 

sanguine  rubro  cUmprobat.  .  .  „ 

Sed  reticendum  non  est,  doses  tartan  emetici 
justo  majores,  quamvis  periculosis  imo  lethalibus 
stipari  effectibus,  non  raro  tamen  insignem  quan¬ 
titatem  ab  hominibus  et  animalibus  impune  deglu- 
titam  fuisse,  dummodo  vomitus  sal  cito  intravit, 
aut  totam  materiae  ingestae  quantitatem  ejiciens,  aut 
saltem  parum  nonnisi  relinquens. 

Tlteorla  virtutis  ejusdem. 

Efficit  autem  tartarus  emeticus  emesim  ve¬ 
li  ementer  irritando  membranam  mucosam  ven¬ 
triculi  hujus  vasorum  et  nervorum  ,  adaugendo 
secretionem  succi  gastrici,  provocando,  sensatio¬ 
nem  nauseae,  quibus  membrana  musculosa  ven¬ 
triculi  contractioni  vehementi  irritatur  et  musculi 
pbaringis,  abdominis  et  diaphragmatis  cum  ven¬ 
triculo  in  consensu  stantes  in  sympathiam  tra¬ 
huntur* 

Ventriculus  adhuc  cum  pluribus  aliis  organis, 
praecipue  illis,  quae  vilae  plasticae  pertinent  par- 
lirn  per  membranas  ejusdem ,  pnrtim  per  vasa  sua 

et  nervos  parlim  per  affinitatem  ejus  functionum 
in  connexione  multiplici  invenitur.  —  Hac  ex  causa 
irritatio,  quam  ventriculus  per  emeticum  experitur, 
per  totum  ambitum  membranae  mucosae  usque 
ad  cutim  externam  per  vasa  lymphatica  et  venosa, 
sicuti  per  totum  systema  gangliosum  et  omnia  ab 
hoc  dependentia  organa ,  sese  explanat. 

Quo  fortior  autem  actio  systematis  gangliosi 
irritatur,  eo  magis  actio  cerebri  imminuitur,  quod 
comprobatur  evidenter  per  phaenomena,  quae  sub 
emesi  aut  brevi  post  hanc  oriuntur  ,  quae  sunt  i 
debilitas  memoriae,  sensuum  et  motuum  musculo¬ 
rum  voluntariorum. 

Ex  h  is  elucet  virtutem  emetici  esse  multipli¬ 
cem :  idiopathicam,  sympathicam  et  antagonisti- 
cam  ,  quum  per  hoc  non  solum  materiae  sordidae 
ventriculi  et  duodeni  via  brevissima  evacuantur, 
6ed  etiam  secretio  ,  resorptio  et  motus  succi  vaso¬ 
rum  promovetur,  spasmi  tolluntur  et  nimia  actio 
cerebri  mitigatur. 

Plurima  hic  dictorum  phaenomenorum  tam¬ 
quam  sequelae  actionis  primariae  tartari  emetici 
adspicienda  sunt,  de  qua  actio  secundaria  bene 
distinguenda  est.  —  INimiam  enim  irritationem  et 
per  emesin  deperditos  succos  nobiles  sequitur  he¬ 
betudo  et  debilitas  organorum  affectorum ;  qua 
propter  chymificatio,  cliylificatio ,  resorptio  el  mo¬ 
tus  intestinorum  post  emesim  minus  procedunt; 
quod  vitam  plasticam  eo  magis  aggreditur,  quo 
saepius  emeticis  utitur. 

Ut  congestionem  adauctam  ad  encephalon  et 
in  genere  in  partes  superiores  et  periculum,  intes¬ 
tina  pectoris  et  abdominis  minans  ,  melius  expli¬ 
care  possim  mentio  habenda  cie  pressione  vehe¬ 
menti  qua  intestina  abdominis  et  thoracis  patiuntur 
et  commotione  forti  qua  totum  corpus  aggreditur. 

Ratio  pharmaeodynauilca 
specialis. 

Tartari  emetici  vires  medicatrices  paulum  ante 
pexositas,  animo  attento  pervolvendo,  illum  inter 
pharmaea  actuosa  et  heroica  locum  altiorem  sibi 
vindicare  abunde  convincinur.  Caeteris  enim  eme¬ 
ticis,  in  hoc  excellit,  quod  parva  dosi,  cito  et  se¬ 
cure  agat,  quod  excretionem  alvi  unacum  priori 
actioni  promoveat,  cor  et  arterias  minus  irritet, 
refluxum  sanguinis  per  venas  promoveat,  et  gustui 
aegri  minus  contradicat.  Quae  vero  de  felici  ejus 
usu  in  sequentibus  morbis  constant,  medicorum 
practicorum  auctoritate  et  experientia  nituntur. 

l)  Tartarus  emeticus,  vomitu  et  alvo  non  tan¬ 
tum  nociva  irritantia  evacuando,  sed  viscera  salu¬ 
briter  concutiendo,  cutis  excretionem  promovendo, 
atque  spasmo  ventriculi  inducto,  alios  diversos 
spasmos  resolvendo,  stasesque  morbosas  reserando 
ex  classe  febrium  multis  variisque,  opposito  cha¬ 
ractere  haud  raro  notatis,  summe  proficuus  evadit. 

Huc  spectant  prae  aliis  febres  gastricae  ejus- 
que  species  febris  saburralis,  quam  humores  in 
tubo  alimentari  morbose  secreti ,  vel  aliunde  de¬ 
pluentes:  succus  gastricus,  entericus  pancreaticus, 
bilis,  pituita;  aut  forinsecus  ingesta:  cibus  et  potus 
dyspeptus,  pravus,  iniqua  copia  ingurgitatus,  me¬ 
dicamenta  ventriculi  viribus  non  subigenda,  venena- 
aut  retenta,  quae  mechanice  parietes  ventriculi 
et  intestinorum  offendunt,  uti:  calculi,  nuclei 
cerasorum  aliaque  heterogena  a  polyphagis  deglu- 
tita  ,  producunt  et  sustinent.  Conducit  quam  ma¬ 
xime  in  morbi  et  curae  principio,  si  simul  alvum 
laxare  convenit ,  hac  de  causa  ad  citam  veneni 
deglutiti  expulsionem  minus  idoneus  est ,  nam 
vetieni  particulis  et  ad  intestina  promotis,  plerum¬ 
que  aliquid  de  noxiis  principiis  resorbetur. 

Febris  biliosa,  dummodo  morbus  re¬ 
cens,  et  simplex  sit,  atque  saburra  sursum  tur¬ 
gescat. 

Febris  gastro  - enterica ,  sub  morbi  initio, 
atque  deficientibus,  quae  graviorem  irritationis  gra¬ 
dum  ,  indicarent,  signis. 

Febris  verminosa,  in  qua  non  raro  As- 
caris  lumbricoides  ad  ventriculum  usque  prorepens 
vomitu  ejicitur. 

Febris  nervosa  cum  stupore  ex  saburris 
accumulatis  et  diutius  retentis  enata,  quae  bis 
eliminatis  subito  nervosis  symptomatibus  privatur. 

Febres  intermittentes  cum  charae- 
rere  gastrico  notatae,  quae  sabburrae  in 
ventriculo  et  intestinis  hospitantis  citam  expulsio¬ 
nem  dictant;  illa  enim  non  solum  paroxysmorum 
reditum  fovet,  nervos  splanchnicos  irritando,  ve¬ 
rum  etiam  remediorum  antifebrilium  usum  repu¬ 
diat.  Optime ,  teste  experientia  tartarus  emeticus 
propinatur  aut  ante,  aut  sub  paroxysmi  praecur¬ 
soribus. 

In  scopum  praevertentem  i.  e,  ut  paroxysmus, 
ita  ut  illius  actio  exacte  coincidat  cum  phaenome¬ 
nis  invasionis  febrilis,  quo  modo  non  raro  febres 
intermittentes  radicitus  extinquit ;  praeplacet  au¬ 
tem  hoc  intuitu  Tartarus  emeticus  pro  radice  Ipec- 
acuanhae,  ubi  simul  catharsin  promovere  arridet. 
In  scopum  confundentem  i.  e.  ut  paroxysmus  jam 
inchoatus  elidatur,  vel  saltem  abbrevietur,  optime 
in  primo  paroxysmi  stadio  propinatur.  Praeter  sa¬ 
burrae  eliminationem  et  viscerum  concussionem 
salubrem,  diathesin  febrilem  inlringit,  paroxismos 
futuros  imminuit,  ipsamque  febrim  haud  raro  ra¬ 
dicitus  fugare  valet,  patente,  quam  in  systemate 
nervoso  efficit,  revolutione,  quare  etiam  omni 
saburra  absente  cum  emolumento  adhibetur,  ner¬ 
vis  impressionem  alienam  conciliando,— 


In  febribus  complicatis  t  rheumatico  —  gastricis 
— *  gastro  —  inflammatoriis,  —  vel  gastrico  — - 
nervosis ,  ubi  medicus  in  statuendis  indicationi¬ 
bus  j  dubius  saepe  haeret,  tartari  stibiati  doses 
contractiores  ejus  votis  optime  saepe  respondent. 
—  2.  Quum  tartarus  emeticus  effectus  suos,  supra 
fusius  expositos  absolvat,  quin  arteriosae  reactiones 
incendantur,  atque  circulus  sanquinis  accelieretur, 
etiam  in  inflammationibus  laudem  suam  meretur. 

In  febribus  rheumaticis ,  dosi  refrecta  propri- 
natus ,  phlogosi  fracta  ad  diathesin  rheumaticam 
eradicandam,  plurimum  contribuit,*  hoc  etiam  valet 
in  arthritide. 

Imo  in  pulmonum  inflammatione  ipsa,  phar- 
macon  hocce  multis  commendatur  encomiis*  In 
peripneumonia  notha,  quam  contemporanea  status 
pituitosi  presentia  distinguit,  sic  etiam  in  peri¬ 
pneumonia  biliosa,  quae  nempe  ex  fomite  felleo 
pulmones  per  consensum  irritante  exorta,  ejus 
evacuationem  ante  omnia  exposcit,  emeticum  hoc¬ 
ce  remedium,  si  saburra  sursum  turget,  praemissa 
tamen  venaesectione  ,  ut  minor  reddatur  sub  nixu 
ad  vomitum  versus  pulmones  turgescentia ,  cum 
prospero  adhibitur  eventu. 

In  erysipelate  praeprimis  faciei,  et  in  aph¬ 
this  oris  dosi  contractioni  egregie  agit.’ — 

Praestantissimum  vero  remedium  sistit  Tar¬ 
tarus  stibiatus  refracta  dosi  propinatus  in  febri¬ 
bus  conta  giosist  Scarlatina,  morbillis,  variolis  , 
si  exanthemalis  eruptio  ex  cutis  inertia  lanquet , 
aut  jam  formatum  nimis  cito  regredieris  ,  organa 
interna  periclitat.  In  typho  simplici  non  minus, 
ac  gastrico,  primis  morbi  diebus  utilissimum*  saepe 
praebet  remedium  hic  colluviem  saburralem  dimi¬ 
nuendo  morbunque  simplicem  reddendo  ,*  si  ibi 
Salubrem  metasyncrisin*  in  sistemate  nervoso,  nec 
non  summe  beneficam  ephidrosiri  movenda ;  ab- 

sit  tamen  turgor  capitis  venaesectione  et  hirudini¬ 
bus  prius  tollendus.  Statim  a  suscepto  contagio  ad- 
plicatus  vim  prophylacticam  exserere  creditur. 

3)  Ex  magna  malorum  clironieorum  caterva, 
fartarum  stibiatum  in  sequentibus  casibus  medicorum 
experientia  perutilem  comprobavit.  In  blenorrho- 
eis  sive  fistulae  spiritalis,  sive  alimentaris,  sive  or¬ 
ganorum  uropoeticorum ,  praeprirnis  si  partes 
haecce  torpore  laborant,*  in  asthmate  pituitoso, 
magis  adhuc  spasmodico,  in  catarrho  sufFocativo, 
quae  apoplexia  pulmonum  hinc  inde  nuncupata  in 
hoc  remedio  maximum  et  unice  adhuc  restans  ag¬ 
noscit,  —  in  angina  membranacea,  ubi  extincta 
inflammatione,  producti  morbosi  se -et  excretio- 
nem  adjuvat. 

Et  tenerae  infantum  aetati  pharmacon  hocce 
actuosum  sub  certa  restrictione  in  multis  morbis 
bene  conducit,  excellit  autem  illius  virtus  in  tussi 
convulsi  va. 

In  arthritide ,  et  rheumatalgia  inveteratis , 
praeprirnis  cum  gastrismo  simii  incidentibus,*  in 
glandularum  lymphaticarum  et  meseraicarum  in¬ 
farctibus  et  indurationibus  et  atrophia  inde  nata  ,* 
sed  et  in  aliarum  glandularum  tumoribus ,  in  ob¬ 
structione  hepatis  et  lienis,  in  stasibus  systematis 
venae  portarum  et  quae  inde  scaturiunt,  anomaliis 
bilis  se  -  et  excretionum ,  ictero  parenchymatoso, 
et  cholelitico  ,  in  hypochondria  ,  et  illis  hydropis 
speciebus,  quae  ex  transpiratione  cutanea  laesa,  su¬ 
bito  enascuntur,  e  gr.  post  febres  contagiosas,  scar¬ 
latinam  ;  aut  cpiae  erysipelati  saepe  succedit,  Ana- 
sarca* 

In  impetiginibus  inveteratis  scabie,  herpete, 
pemphigo,  pellagra,  miliiaria,  urticaria  etc. 

In  phtliiseos  tuberculosae  et  ulcerosae  ori¬ 
gine,  quatenus  irritabilitatem  pulmonum  exceden¬ 
tem  compescendo  secretiones  in  tubo  intestinali 

expediendo,  derivationem  faustam  a  pulmonibus 
adducit;  colliquatio  autem  ad  alteriorem  jam  gra¬ 
dum  evecta,  et  proclivitas  in  alvi  fluxus  immode¬ 
ratos,  magnam  hic  p  rovidentiam  jubent. 

Maximam  tamen  tartari  emetici  praestantiam 
in  morbis  nervosis  admiramur,  nam  hic  systema 
gangliare  excitando  actionem  systematis  nervosi 
cerebralis  modo  antagonistico  compescit,  et  sic  con¬ 
centum  harmonicum  per  integrum  nervorum 
sistema  restituit.  Excellit  vero  illius  virtus  in  nev- 
ropathicis  ,  quorum  substratum  encephalon  vel 
medulla  spinalis  praebet,  ob  intimam  inter  haec 
systematis  nervosi  centra  et  stomachum  sympa- 
thyam. 

Huc  spectant;  Mania,  epilepsia,  chorea  St. 
Viti,  melancholia,  nostalgia,  hypochondria  et  re- 
centioribus  temporibus  etiam  contra  Delirium  tre¬ 
mens  potatorum,  qua  specificum  fere  laudatur. 

In  omnibus  modo  adductis  casibus  tartarus 
stibiatus  dosi  tantummodo  refracta  propinatur, 
quum  non  ventriculi  per  vomitum  evacuatio ,  sed 
nausea,  hic  medicorum  in  votis  est, —  In  nonnulis 
casuum  memoratorum,  organismi  tolerantiam  erga 
pharmacon  hocce  actuosum  et  revera  heroicum 
omne  jure  mirare  debemus  ,  ubi  doses  stupenda  e 
feruntur,  quin  stomachus  convellatur.  Richters 
Desauls  tartarum  stibiatum  prospero  eventu  in  ce¬ 
rebri  commotionibus  et  capitis  contusionibus  adhi¬ 
buerunt.  Suam  quoque  laudem  meretur  in  para¬ 
lysi  extremitatum ,  hemiplegia ,  et  in  paralysi  or¬ 
ganorum  sensuum,  uti  amaurosi,  praeprimis  si 
ex  viscerum  obstructionibus  originem  ducit. 

Neque  homoeopathiae  ad  seclae  tartaro  stibi- 
ato  omnes  vires  denegare  audent,  sed  salubres 
potius  illius  opes  implorant  in  amaurosi  blepharo¬ 
spasmis  et  aliis  oculi  morbis ,  in  quibusdam  diar- 
rhoe  et  vomitus  casibus,  in  dysuria,  asthmate, 

rheumatalgia ,  morbis  cutaneis,  reliquis  tamen 
incerta  comatis  specie. 

Sunt  quidem  nonnulli  status  tam  phisiologici , 
quam  pathologici,  quibus  uti  tartaroemetico  expe¬ 
rientia  nocuum  docet;  sunt  hi:  1.  proclivitas  in 
apoplexiam  ,  inflammatio  organorum  internorum  , 
congestiones  et  orgasmus  iu  organa  nobilia.  Au¬ 
getur  enim  ut  in  proprietatibus  physologicis  dic¬ 
tum  fuit,  adfluxus  sanguinis  ad  haecce  organa, 
congestiones  inflammatio ,  et  periculum  supressi- 
onis  actionis  cerebri  adaugentur. 

2)  Debilitas  universa  magna,  penuria  succorum, 
cachexiarum  gradus  altus,  morbus  quidam  charac¬ 
teris  aut  nervosi  aut  putridi.  Est  enim  indicatio  in 
hisce  morbis  succorum  nobilium  copiam  adaugere, 
emendare  et  crasim  eorumdem  meliorem  reddere. 

3.  Individuum  cum  habitu  gracili,  cum  procli¬ 
vitate  ad  haemoptoen  et  phthisin. 

4.  Graviditas  cum  nisu  in  abortum  et  me¬ 
trorrhagiam  ,  qui  status  morbosi  non  solummodo 
ex  actione  uteri  adaucta  sed  ex  nixu  in  emisi  ori¬ 
untur. 

5.  Varia  vitia  organica:  hernia,  prolapsus, 
anevrismata,  varices,  et  organa  scirrhose  indurata. 

6.  Magna  sensilitas  ventriculi  cum  proclivitate : 
in  inflammationes,  spasmos  ejusdem  organi;  in 
haematemesin  ;  in  alvi  obstipatione,  impotentia 
vomicandi,  et  emesi  jam  perstante. 

7.  In  nixu  saburrarum  gastricarum  sursum , 
uti  in  intoxicatione,  ubi  venenum  ventriculum  ad¬ 
huc  reliquit,  et  per  virtutem  tartari  emetici  alvum 
promovendi ,  in  reliqua  intestina  proveheretur.  In 
casibus,  ‘in  quibus  emetica  stricte  indicata  sunt, 
et  ubi  saepe  unicum  medicamen  vitam  salvans 
constituunt:  e.  g.  post  veneficationem  porrigenda 
sunt  etiamsi  contradictiones  adessent;  quo  casu 
autem,  status  ille  morbosus,  emetica  prcfliibens , 
prius  aut  tollendus  aut  mitigandus  est  remediis 

adaptis.  Sic  e*  g,  herniae,  prolapsus  emesi  per¬ 
stante  retinendi;  in  proclivitate  in  apoplexiam  aut 
haemorrhagias,  phlebotomia  praemittenda;  in  alvi 
constipatione ,  clysma  instituendum. 

Externe  tartarus  emeticus  in  morbis  sequen¬ 
tibus  in  usum  vocatur. 

A*  Solutio. 

1.  Pro  lotione,  in  cutis  chloasmatibus  uti  in 
herpete ,  variis  ctc» 

2.  In  ulicribus  impuris,  torpidisque  in  veruc- 
cis ,  in  glandularum  indurationibus  ,  testiculi  tu¬ 
more,  nodis  syphiliticis  et  arthriticis. 

3.  Pro  clystere,  in  statu  admodum  torpido 
tractus  intestinalis  ,  asphyxia  ,  paralysibus. 

4.  Pro  injectione  in  venas,  aut  in  nares  in  dys¬ 
phagia  ,  periculo  suffocationis ,  trismo  etc, 

B.  U£ic|iieitinsn» 

In  tussi  convulsiva  (Autenriethf)  angina  pec¬ 
toris  (Godwin)  catarrhis  chronicis ,  adfectionibus 
rheumaticis  et  pertinacibus,  in  impetiginibus  retro¬ 
cessis  ,  nevropathiis  chronicis  :  mania,  melancho¬ 
lia,  ballismo ,  —  in  topicis  laticis  serosi  collectio¬ 
nibus  e.  gr.  hydrocephalo ,  praecipuo  si  ex  tinea 
capitis  vel  faciei,  ex  otorrhoea  praecocius  suppres¬ 
sis  originem  derivat. 

Adhibetur  porro  in  febri  intermittente,  ulce¬ 
ribus  phagedenicis ,  in  melancholia  in  amentiam 
transgrediente ,  ad  ulcera  topica  prolicienda ,  in 
epilepsia  et  gastralgia  rebelli. 

In  variis  oculorum  malis:  lippitudine,  blepharo- 
ophthalmia  glandulosa,  panno,  leucomate  corneae; 
sed  monendum  hic  est,  inunctionem  in  vicinia  par¬ 
tium  nobilium ,  maxima  cum  circumspectione  esse 
instituendam. 

€.  Dmplaitrunu 

In  congestionibus  ad  caput,  praeprimis  m  in¬ 
fantibus  lactantibus  ,  suspicio  enascitur  de.  hypro- 
pe  cerebri  acuto,  —  In  tracheae  inflammationibus, 
ti^ssi  chronica,  tussi  ferina,  ophthalmiis  scrophu- 
losis,  impetiginibus  ,  otorrhoea  etc* 

W.  Substantia* 

Qua  causticum,  contra  ulcera  fungosa  ad  car¬ 
nem  luxuriantem  amovendam.  Inter  omnes  cor¬ 
poris  constitutiones,  comprobante  experientia, 
usui  tartari  stibiati  maxime  respondet,  lymphatico- 
pituitosa,  cum  magno  torpore  officinae  digestoriae* 
—  Sicuti  et  illis  bene  conducit,  in  quibus  systema 
arteriosum  vim  praevalentem  sibi  vindicat,  quum 
remedium  hocce  et  nimium  systematis  vasorum 
impetum,  et  nisum  plasticum  excedentem  simul 
coerceat.  —  Repudiunt  vero  pharmaci  hujus  usum 
morbi  charactere  asthenico  notati,  languoi  oiga 
norum  digerentium,  magna  in  diarrhoeam  et  a  - 
lior  erethismi  gradus  in  systemate  nervorum  ao- 
dominalium. 

Modis  adplicationis  et  dosis. 

Ventriculo  tartarus  emeticus  sub  pulveris,  aut 
solutionis,  rarius  sub  pilularum  forma  propinari 
solet,  dosi  varia ,  secundum  effectum ,  quem  inten¬ 
dimus  et  receptivitatem  aegri  definienda. 

IJt  vomitum  ciat  ,  grana  tria  vel  quatuor 
saccharo  in  pulverem  redacta  praescribuntur,  quae 
dosis  aut  una  vice  ingeritur,  vel  sumat  aeger  ab 
initio  pulveris  praescripti  partem  dimidiam,  et  si 
post  quadrantem  circiter  horam  vomitus  non  se¬ 
quitur  ,  pulverem  alterum  ;  si  vero  solutio  prae¬ 
scripta  fuit,  ab  initio  etiam  dimidia  pars  porrigi¬ 
tur,  de  reliquo  vero  cochlear  cibarium  omni  qua¬ 
drante  hora ,  donec  effectus  apparuerit* 

Ad  tartari  emetici  efficaciam  promovendam  , 
ejus  vero  dosim  imminuendum  ille  frequenter  cum 
Ipecacuanha  aut  squilla  conjungitur.  Haec  tamen 
d(>sis  ad  vomitum  provocandum  saepe  mutari  de¬ 
bet,  ita  doses  multo  fortiones  (grana  xx  et  ultra) 
requiruntur,  ubi  magna  nervorum  abdominalium 
torpiditas  adest,  Uti  in  mania  narcoticorum 
abusu  et  commotionibus  cerebri#  —  [Ubi  autem 
ventriculus  sponte  jam  ad  vomitum  inclinat, 
ut  in  tot  morbis  gastricis  ,  dein  et  in  aegris 
morbosa  sensibilitate  ventriculi  laborantibus,  do- 
sis  multo  minor  ,  imo  et  refracta  ad  provocandum 
repetitum  et  sufficientem  vomitum  sufficit,  qui  a 
dosi  consueta  facile  excederet. 

Si  deglutitio  occluso  aesophago  per  corpus 
peregrinum  aliquod  e.  gr.  bolum  carnis,  aut  os¬ 
sis  fautustulum,  impedita  est,  solutionem  duorum 
quatuor  granorum  tartari  emetici  venae  medianae 
injici  suadent,  ut  stomachus  conveltatur,  —  mo¬ 
nendum  tamen  ab  hac  adplicandi  ratione,  venam 
medianam  semper  ad  axillam  usque  inflammari, 
et  non  sequente  vomitu,  quo  bolus  ex  oesopha¬ 
go,  aut.  trachea  ejiciatur,  mortem  insequi,  ab  eme¬ 
tico  inductam.  , 

Minus  adhuc  tuta  ad  vomitum  ciendum  est 
inspersio  tartari  emetici  in  musculnm  vulneratum 
(m»  biceps  brachii)  quum  vulnere  et  insequente 
ulcere  maligno  sphacelus  facile  oritur-  cum  adfec- 
tione  simul  vehementi  vasorum  lymphaticorum  et 
glandularum  vicinarum. 

Penitus  autem  relegando  pro  scopo  vomitum 
ciendi,  est  infricatio palmarum  aut  regionis  epigas¬ 
tricae  cum  solutione  antimoniali.  Infantibus  tar- 
tarus  stibiatus  in  scopum  vomendi  praescribitur  a 
V12  i  Vs  *  V4 ,  aetatis  quid  piam  provectioris  a  Vi, 
i/2,  1  gr. ,  sed  rarius  medici  hocce  remedio  utun¬ 
tur  ,  et  praeferunt  in  his  casibus  potius  Ipecacu- 
anham,  oxymel  squillae  aut  vinum  stibiatum,  quod 
pharmacopoea  borussica  ,  Tarfari  emetici  grana 

XXIV  in  unciis  XII.  vini  Malacensis  solvendo, 
parari  jubet,  de  quo  pueris  et  individuis  delicatio¬ 
ribus  */s — 1  drachma  propinari  solet. 

Ut  plurimum  medici  remedium  hocce  qua  le*» 
niter  irritans ,  solvens  et  diapnoicum  in  morbi» 
catarrhosis,  rheumaticis,  exanthematicis  ad  gut¬ 
tas  V,  X  usque  XX  his,  terve  de  die  ordinare  so¬ 
lent  combinando  saepius  cum  aqua  flor,  tiliae  — 
vel  hyosciamo  ,  vel  aconito  etc. 

Ea  tartari  emetici  adplicandi  ratio ,  qua  non 
vomitus,  sed  slnmmodo  irritatio  vervorum  splan¬ 
chnicorum  ,  et  nausea  excitantur  ,  cura  nauseans 
(Ekeleur)  medicis  audit,  scopus  prificeps ,  quem 
in  hac  cura  adtingere  sibi  praefigunt,  est  totius 
processus  vitalis  immutatio  seu  metasyncrisis  ;  huic 
scopo  satisfaciunt  tartari  stibiati  doses  refractae, 
Vi2>  7s,  V*  Gr.  pars,  sensimque  augendae,  sem  • 
perque  morbi  characteri  et  individualitati  orga¬ 
nismi  adcommandandae» 

Plerumque  hanc  methodum  incipiunt,  Tartari 
stibiati  granum  unum  in  aquae  destillatae  unciis  qua- 
tuor  aut  sex  solvendo,  et  per  epicrasin  propinando. 

De  dosibus  magnis  remedii  praesentis  pro¬ 
spero  cum  effectu  contra  maniam  adhi  bitis  alte¬ 
rius  loquendo,  vir  iste  imcomparabilis ,  facundia 
atque  eruditione  non  minus,  quam  experientia  di¬ 
ves  ,  discipulorum  affabilis  amicus  et  parens  potius 
quam  antistes,  ab  ulteriori  potentis  hujus  pharmaci 
usu  desistere  suadet,  quam  primi  rubedo  per  to¬ 
tum  oris  ambitum  diffusa ,  ut  in  scarlatina  obser¬ 
vari  solet;  lingua  sordida,  salivatio,  molestus  sen¬ 
sus  ardoris  in  ore ,  vel  etiam  ad  scorbiculum  cor¬ 
dis,  sapor  metallicus ,  gingivarum  rubicunda  in¬ 
tumescentia,  aphthae  perambitum  oris  sparsae,  li- 
pothymiae  in  conspectum  veniunt ,  quae  omnia 
cum  in  tunica  mucosa  ventriculi  statum  phlogoseos 
supponere  finant,  tartari  emetici  usum  sine  dilatione 
suspendere,  abortos  effertus  emulsione  gummosa^ 
jusculis  blandis  et  sorbitionibus  citratis  ,  refrige. 


28 


rantibus  temperare  jubent,  Usui  ex  terno  inservit 
solutio  aut  unguentum, 

1.  Solutio  ad  cutis  lotionem  destinata  gr.  X 
ad  drachmam  dimidiam  usque  post  singula  aquae 
destillatae  uncia  requirit. 

Ad  clysterem  gr.  IV — VI*  pro  titidem  uncits 
vehiculi  fluidis  sumantur ,  cui  in  statu  torpiditatis 
ad  vim  salis  acuendam  infus,  fol.  Sennae,  oxymel 
simplex  addi  potest. 

2.  Unguentum  ex  partibus  duabus  Tartari  sti- 
blati  et  partibus  sex  axungiae  paratur,  terde  die  ad 
magnitudinem  nucis  avellanae  cuti  inungitur.  In  va¬ 
riis  adfectionibus  morbosis  in  fricatio  variis  etiam  in 
cutis  plagis  in  stitui  solet,  ita  egr.  in  scorbieulo 
cordis  sub  tussi  con vulsi va  — -  in  toto  thorace,  vel 
in  collo,  sub  adfectionibus  catarrhosis  —  in  arthri¬ 
tide  et  rheumatismo ,  partibus  adfectis,  quam  pro¬ 
xime  inungitur  —  in  aliis  iterum  morbis  delibuitur 
caput  — -  regio  spinae  dorsalis  —  aboraen  ete* 

3.  'Emplastrum,  quod  modo  simplicissimo  ex 
Tartari  stibiati  drachma  una  et  emplastri  diachyli 
eompos»  uncia  semis  ,  malaxando  obtinetur,  supra 
corium  extensum,  infantibus  lactantibus  encephalo 
synphorosi  laborantibus  inter  scapulos  ,  in  tussi 
chronia  autem  pectori  imponi  suadent. 

Praeter  vinum  stibiatum  ,  et  quae  ejusdem 
loco  quondam  habuerunt  :  vinum  antimonii  Hux- 
hami  (oxydulum  stibii  cum  vino  Malacensi  dige¬ 
stum)  et  aqua  benedicta  Rulandi ,  9Manb§  gefeg- 
ttete3  SSetntropfcn  (oxydulum  stibii  cum  vino 

acidulo  digestum)  — -plura  adhuc  praeparata  iu  usu 
fuerunt:  Tinctura  antimonii  tartarisata  —  tinct. 
nigra  Gmelim  et  Modelii.  —  tinct.  antimonii  ge¬ 
nuina  Mangoldi  — -  l  inet,  antimonii  Thedenii  — * 
Tinct.  antimon.  saponata  Schulzu  —  Tinct.  anti- 
mqnii  Flermbstaedlii  —  Tinct.  antimonii  Klapro- 
thi — —  Tinct.  veneris  et  antimonii  juriiperina  etc.  quae 
omnia  nunc  ad  obsoletorum  feraginem  pertinent. 


Tltescs  defendendae. 


1.  Inflammationes  neonatorum  febri  carent. 

2.  Amicorum  consortium  optimum  hypochon- 
driasis  remedium. 

3.  Stetoscopium  pathologiae  et  anatomiae  in¬ 
scio,  quod  oculi  armati  caeco. 

4.  Sine  necroscopiis  nulla  foret  anatomia,  nul¬ 
la  physiologia ,  nulla  pathologia. 

5.  Non  codices  pharmacologicae  sed  morbus 
et  aegri  tollerantia  dosim  determinant. 

6.  Ad  stabiliendam  diagnosim  medicus  indiget 
instrumentis. 

7.  Morbus ,  in  quacumque  appareat  corporis 
parte  iisdem  obtemperat  legibus. 

8.  Nocturnas  vigilias  somno  diurno  nemo  re¬ 
sarcit. 

9.  Mors  vera  in  natura  non  existit. 


10.  Ars  medica  plus  experientia,  quam  ratio¬ 
cinio  promovenda. 

11 .  Febris  substantivae  praesentia  j  ure  negatur. 

12.  Ulcus  qua  tale  nunquam  sanatur. 

13.  Anatomia  ex  libro  hausta  parum  proderit. 

14.  Plus  sibi  nocet,  qui  justo  plus,  quam 
justo  minus  bibit. 


